OBSERVATIONES ZOOLOGICAE. 
3 22 
pinnarum ventralium. Pinnae pectorales, ventrales et analis pallidiores quam 
in praecedente specie. Iris subcitrina. Opercula vix striata. Color squamarum 
magis argenteus albo coerulescens. 
Pinnae pectoralis radii 1 5 . ventralis 9. analis i o. dorsalis 9. caudalis 23 . 
Linea lateralis in decimo ordine squamarum occurrens , et in hac specie 
ab initio magis declivis. Linea lateralis constans glandulis quadraginta novem, 
licet totus piscis minor sit. Peritonaeum tenuius punctatum. Membrana quo- 
que ova involvens punctis nigris minutissimis punctata. 
Schnotfisch Argentoratensium nominatur a Duhamelio Peche , P. II. S.VI. 
p. 1 4t>. Sed satis inepte ad mullum refertur, quod genus plane incognitum est 
Rheno. Et sane nostri Schnotfische pro delicatis piscibus nunquam habentur. 
Piscis quem Hasle nomine prope Colmariam in Fecht fluvio captum se 
comedisse frater Fridericus scribit (1794.) ad pisces albos relatum, sed ali- 
quanto meliorem , numero nonario radiorum pinnae dorsalis , et rubedine pin- 
narum , prorsus cum praecedente Haesel Basiliensium convenit. 
Piscem Haesel nomen a celeritate lepusculi obtinuisse , refert Fischbuch- 
lein fol. B. III. fac. a. ut adeo nomen hoc fere credam potius ad leuciscum 
qui Gallis ob eandem celeritatem le dard dicitur , pertinere. Piscium tamen 
mercator quidam mihi asseverat Basiliensium Haesel et nostrum Schnotfisch 
oppido pisces eosdem esse. 
Neque leuciscum, nostrum Furn, neque dobulam, nostrum Schnotfisch, 
habet Blo chius, 
Dobula , le petit meunier , chavanne ou garbotteau , nunquam plus 
quam bilibris. Topogr. d’ Olivet, p. 77. Haec nomina gallica ad suum Jesen 
ex Duhamelio refert Blochius III. p. 129. 
CYPRINUS ORTHONOTUS Nobis. 
Pinna anali dorsalique radiis novem\ dorso rectissimo. 
Dors. 9. Pect. 14. Ventr. 9. Anal. 9. Caud. 20. 
Linea lateralis inferiora versus convexa, e regione pinnarum ventralium in 
ordine squamarum nono sita. Ab ea usque ad medium ventris ordines adhuc 
sex : ergo in universum quindecim. Arcus marginis squamarum arcu oculi ma- 
jor. Initium pinnae dorsalis parum retro initium pinnae ventralis. Dorsum vi- 
rescens. Cetera argentea. Longitudo pollicum tredecim ; latitudo duorum pol- 
licum cum dimidio. 
